stanford-oval/wikipedia huggingface dataset:
הפארק הלאומי ציון
תיירות > פעילויות

סיורים מודרכים – טיולים מודרכים של רכיבה על סוסים, סיורים מודרכים בחיק הטבע ותוכניות לטיולי ערב המופעלים על ידי שומרי הפארק זמינים משלהי מרץ עד תחילת נובמבר.
תוכניות מיוחדות לילדים – תוכניות מיוחדות לילדים מגיל 6 עד 12 זמינים מיום הזיכרון עד יום העבודה.
סיורים רגליים יומיים בפארק הלאומי ציון יש 15 שבילי הליכה באזור קניון ציון, ו-3 שבילי הליכה באזור קניוני קולוב. שבילי ההליכה הם ברמות קושי שונות, בהתאם לאורכם ולגובה הטיפוס בהם. זמן ההליכה הלוך ושוב בהם נעים בין חצי שעה (Archeology Trail) ל-8 שעות (The Narrows via Riverside Walk). בין השבילים (כל האורכים הם הלוך ושוב):
Pa’rus Trail – שביל סלול באורך 5.6 קילומטרים ברמת קושי קלה המתאים גם לאופניים ולכיסאות גלגלים לאורך הנהר וירג'ין
Weeping Rock Trail – שביל קצר (800 מטרים), אבל תלול המוביל למעיינות.
Angels Landing via West Rim Trail – שביל ברמת קושי גבוהה, אורכו 8 קילומטרים ובמהלכו מטפסים כ-450 מטרים מעל לנקודת ההתחלה. קצה השביל אינו מתאים לסובלים מפחד גבהים משום שהוא מתנהל על קצה צוק שמשני צדדיו יש תהום.
The Narrows via Riverside Walk – שביל ברמת קושי גבוהה, הפופולרי בקיץ, אורכו 15 קילומטרים ובמהלכו הולכים בתוך המים של הערוץ, כשבמקרים מסוימים צריך לשחות במים הקרים. הקטע מעבר לביג ספרינגס (Big Springs) דורש אישור. אפשרות אחרת הדורשת אישור היא להתחיל בחוות צ'מברלין (Chamberlain's Ranch) שמחוץ לשטח הפארק ולרדת את הערוץ עד מקדש סינאוואווה. מרחק של 25 קילומטרים, שמומלץ לבצע ביומיים, כשיש מקומות לאורך הערוץ בהם אפשר ללון.
Kolob Arch via La Verkin Creek – שביל שאורכו 22.5 והוא ברמת קושי גבוהה. השביל מוביל לתצפית על קשת קולוב, קשת טבעית שהיא אחת הגדולות בעולם.
טיפוס מצוקים – קירות אבן החול התלולים בגובה של עד 600 מטרים של המצוקים בפארק הם גן עדן למטפסי מצוקים, אם כי התקופה שבה אפשר לטפס מוגבלת. אבן החול מתפוררת כשהיא רטובה, ובקיץ הטמפרטורות גבוהות.
מחנאות חופשית – סיורים ולינה בשטח אפשריים, אבל דורשים רישיון מיוחד.
צפרות – בפארק זוהו 291 מינים של עופות, כולל קונדור קליפורני הנדיר. אתר הפארק מציע מקומות לצפייה בעופות הנדירים.
גלישת קניונים – גלישת קניונים היא פעילות נופש וספורט שבמסגרתה נעים המשתתפים בתוך ערוצו של קניון, תוך מעבר על פני מכשולים שונים הנמצאים בו בתוכם, לרבות הפרשי גובה ומכשולי מים. פעילות כזו מוצעת בחלקו העליון של ערוץ נחל וירג'ין ובקניוני חריץ אחרים.
שיט – שיט בקיאקים דרך המצר (The Narrows) דורש אישור והשייטים חייבים להיות מקצוענים על מנת לעבור את האשדות.
צפייה בשקיעה ובכוכבים – גובה הפארק ואוויר המדבר היבש, יחד עם האטמוספירה היציבה יחסית בדרום יוטה, וההקפדה של הפארק על האפלה יוצרים לעיתים קרובות תנאי תצפית אסטרונומיים מצוינים. אתר הפארק מציע מקומות מומלצים לצפייה בכוכבים.
לקריאה נוספת

Harris, Ann G.; Tuttle, Esther; Tuttle, Sherwood D. (1997). "2: Zion National Park, Southwest Utah". Geology of National Parks (5th ed.). Iowa: Kendall/Hunt Publishing. pp. 28–42. ISBN 0-7872-5353-7.
Kiver, Eugene P.; Harris, David V. (1999). Geology of U.S. Parklands (5th ed.). New York City: John Wiley & Sons. ISBN 0-471-33218-6.
Leach, Nicky (2007). Zion National Park: Sanctuary in the Desert (6th ed.). Mariposa, California: Sierra Press. ISBN 1-58071-020-4.{{cite book}}:  תחזוקה - ציטוט: ref duplicates default (link)
Schneider, Stuart (2001). Kolob Canyons Road Guide. Zion Natural History Association. ISBN 0-915630-28-1.{{cite book}}:  תחזוקה - ציטוט: ref duplicates default (link)
Tufts, Lorraine Salem (1998). Secrets in The Grand Canyon, Zion and Bryce Canyon National Parks (3rd ed.). North Palm Beach, Florida: National Photographic Collections. ISBN 0-9620255-3-4.{{cite book}}:  תחזוקה - ציטוט: ref duplicates default (link)
Waite, Nathan N. and Reid L. Neilson, editors. A Zion Canyon Reader. Salt Lake City: University of Utah Press, 2014. ISBN 978-1-60781-347-7
Woodbury, Angus M. (ביולי–באוקטובר 1944). A History of Southern Utah and Its National Parks. Vol. XII. Utah State Historical Society. {{cite book}}:  (עזרה)
ביאורים

↑  הצעת פרופסור שובאל למונח האנגלי butte, הר בדד שכל מדרונותיו תלולים ופסגתו הקטנה שטוחה יחסית
↑  באנגלית slot canyon, קניון צר מאוד ועמוק, לדוגמה קניון שרוחבו מטר ועומקו 30 מטרים.
↑  צומת בין שני כבישים הקרוי על שם קהילה מורמונית בשם הר כרמל שהתגוררה בסמוך
↑  צמח בעל כושר עמידה בתנאי יובש
↑  מיוונית κίστη, תא קבורה חפור באדמה מחופה באבנים
סמסונג גלקסי S24

| --- | --- |


מכשיר גלקסי S24 Ultra
 מידע כללי
 סוג:  סמארטפון
 מפתח:  סמסונג אלקטרוניקה
 יצרן:  סמסונג אלקטרוניקה
 תאריך הכרזה:  17 בינואר 2024
 סדרה:  סמסונג גלקסי S
 הקודם בסדרה:  סמסונג גלקסי S23
 הבא בסדרה:  Samsung Galaxy S25 series 
 מידע טכני
 מערכת הפעלה:  אנדרואיד 14 ו-One UI 6.1
 מעבד:  שמונה ליבות (1x3.3 GHz Cortex-X4 & 5x3.2 GHz Cortex-A720 & 2x2.3 GHz Cortex-A520) - דגם Ultra עשר ליבות (1x3.2GHz Cortex-X4 & 2x2.9GHz Cortex-A720 & 3x2.6GHz Cortex-A720 & 4x1.95GHz Cortex-A520) - S24/S24+ (אירופה)
 מאיץ גרפי:  Xclipse 940, Adreno 750
 נפח אחסון:  S24: 128/256/512 GB S24+: 256/512 GB S24 Ultra: 256/512 GB, 1 TB UFS 3.1 (128 GB), 4.0 (256+ GB)
 זיכרון:  S24: 8GB S24+/Ultra: 12GB LPDDR5X
 מסך:  Dynamic AMOLED 2X, Infinity-O, מסך מגע, HDR10+, מיליארד צבעים, מקסימום בהירות 2600 nits קצב רענון S24: 6.2 in (160 mm) 2340 × 1080 (416 ppi),120 Hz קצב רענון S24+: 6.7 in (170 mm) 3120 × 1440 (513 ppi), 120 Hz קצב רענון: S24 Ultra: 6.8 in (170 mm) 3120 × 1440 (505 ppi),120 Hz LTPO
 קול:  רמקולים סטראו, דולבי אטמוס
 קלט:  מסך מגע, עט S Pen (S24 Ultra)
 מצלמה:  מצלמה אחורית S24/S24+: 50 MP, f/1.8, 23mm (wide), 1/1.56", 1.0µm, Dual Pixel PDAF, OIS 10 MP, f/2.4, 70mm (telephoto), 1/3.94", 1.0µm, PDAF, 3x optical zoom 12 MP, f/2.2, 13mm, 120˚ (ultrawide), 1/2.55" 1.4µm, Super Steady video S24 Ultra: 200 MP, f/1.7, 23mm (wide), 1/1.3", 0.6µm, PDAF, Laser AF, OIS 50 MP, f/3.4, 115mm (periscope telephoto), 1/2.6", 0.7µm, dual pixel PDAF, OIS, 5x optical zoom 10 MP, f/2.4, 70mm (telephoto), 1/3.52", 1.12µm, dual pixel PDAF, OIS, 3x optical zoom 12 MP, f/2.2, 13mm, 120˚ (ultrawide), 1/2.55", 1.4µm, dual pixel PDAF  מצלמה קדמית 12 MP, f/2.2, 25mm (wide), PDAF Dual video call, Auto-HDR, HDR10+ 4K@30/60fps, 1080p@30/60fps
 סוללה:  S24: Li-ion 4000 mAh S24+: Li-ion 4900 mAh S24 Ultra: Li-ion 5000 mAh
 קישוריות:  Wi-Fi 802.11 a/b/g/n/ac/6e(7: S24 Ultra),, tri-band, Wi-Fi Direct Bluetooth 5.3, A2DP, LE
 מידות
 רוחב:  מ"מ S24: 70.6 מ"מ S24+: 75.9 מ"מ 79 :S24 Ultra
 גובה:  מ"מ S24: 147 מ"מ S24+: 158 מ״מ S24 Ultra: 162.3
 משקל:  גרם S24: 168 גרם S24+: 197 גרם S24 Ultra: 233
 https://www.samsung.com/global/galaxy/galaxy-s24 https://www.samsung.com/global/galaxy/galaxy-s24-ultra
 
מכשיר Galaxy S24 Ultra
סמסונג גלקסי S24 היא סדרה של סמארטפונים מבוססי אנדרואיד שתוכננה, פותחה, מיוצרת ומשווקת על ידי סמסונג כחלק מסדרת סמסונג גלקסי S. הסדרה הוכרזה לראשונה ב-17 בינואר 2024, באירוע Galaxy Unpacked 2024, לצד Galaxy AI, בסן חוזה, קליפורניה. הסדרה מהווה המשך לסדרה הקודמת: סמסונג גלקסי S23 והיא כוללת שלושה מכשירים, עם מערך וגודלי מסך זהים לאלה של הסדרה הקודמת, כשהחידושים העיקריים הם תכונות מתקדמות של בינה מלאכותית במערכת הההפעלה וביישומים, ושיפור משמעותי ברמת הבהירות של המסכים.
מפרט טכני > מסך

כל הדגמים מגיעים עם שדרוג ברמת הבהירות של המסכים מרמה של 1,750 ניט לרמה מקסימלית של-2,600. המכשירים בסדרה מגיעים עם מסך בטכנולוגיית Dynamic LTPO AMOLED 2X עם תמיכה ב-HDR10+, בהירות שיא של 2600 ניטים וטכנולוגיית מיפוי גוונים דינמי. כל הדגמים משתמשים בחיישן טביעות אצבע במסך. קצב הרענון נע בין 1 ל-120 הרץ.
מבחינת גדלים, הגרסה הבסיסית – S24 מגיעה עם מסך בגודל 6.2 אינץ', גרסת הביניים – S24+ מגיעה עם מסך בגודל 6.7 אינץ', וגרסת הפרימיום – S24 Ultra, כוללת מסך בגודל 6.8 אינץ'.
גרסת הפרימיום, S24 Ultra, מגיעה עם כיסוי זכוכית גורילה Armor על גבי המסך. החברה טוענת כי בזכוכית החדשה יש כ-75% פחות השתקפויות מאשר בכיסוי זכוכית ממוצע. בנוסף, המסך כולו שטוח, ללא ההתקמרות שהייתה בדגמים הקודמים.
מפרט טכני > מעבדים

מבחינת מעבדים, הדגמים S24 ו-S24+ פועלים על המעבד Snapdragon 8 Gen 3 בארצות הברית, סין, ואוסטרליה. בשאר העולם, כולל דרום קוריאה, המכשיר מגיע עם מעבד מדגם Samsung Exynos 2400. המעבד של המכשיר בגרסת הפרימיום, S24 Ultra, מגיע עם מעבד זהה בכל העולם: Snapdragon 8 Gen 3.
מפרט טכני > מצלמות

הדגמים מגיעים עם מצלמות בהתאם למפרט הבא:
| מצלמה ראשית | מצלמה משנית | מצלמת טלפוטו | מצלמת סלפי |
| --- | --- | --- | --- |
| רזולוציה של 200 מגה-פיקסל מפתח צמצם f/1.7 ייצוב אופטי מובנה (OIS) לייצוב בזווית רחבה יותר זווית צילום של 85 מעלות. | רזולוציה של 12 מגה-פיקסל צילום בזווית רחבה של 120 מעלות מפתח צמצם f/2.2. | רזולוציה של '50 מגה-פיקסל מפתח צמצם f/3  זווית צילום של 22 מעלות ייצוב אופטי מובנה זום אופטי עד פי 5. | רזולוציה של 12 מגה פיקסל מפתח צמצם f/2.2 זווית צילום של 80 מעלות תמיכה בפוקוס אוטומטי מהיר וב-Super HDR לקבלת טווח דינמי רחב יותר. |
| מצלמה ראשית | מצלמה משנית | מצלמת טלפוטו | מצלמת סלפי |
| --- | --- | --- | --- |
| רזולוציה של 50 מגה-פיקסל זווית צילום של 85 מעלות ייצוב אופטי (OIS) פוקוס מהיר (Dual Pixel AF) מפתח צמצם f/1.8 צילום וידאו בפורמט 8K ב-30 פריימים בשנייה. | רזולוציה של 12 מגה-פיקסל זווית צילום רחבה של 120 מעלות מפתח צמצם f/2.2. | רזולוציה של 10 מגה-פיקסל זווית צילום של 36 מעלות זום אופטי פי 3 מפתח צמצם f/2.4. |  |
מפרט טכני > צבעים

הדגמים S24 ו-S24+ זמינים בארבעה צבעים סטנדרטיים: סגול קובלט, צהוב ענבר, שחור שהם ואפור. S24 Ultra מגיע בארבעה צבעים: שחור טיטניום, צהוב טיטניום, סגול טיטניום, ואפור טיטניום.
מפרט טכני > קישוריות

הדגמים סמסונג גלקסי S24 ו-S24+ תומכים בקישוריות 5G SA/NSA/Sub6 Wi-Fi 6e ו-Bluetooth 5.3. הדגם המתקדם יותר, Ultra, תומך בנוסף ב-Wi-Fi 7.
מפרט טכני > ממשק

הטלפונים של Samsung Galaxy S24 מגיעים עם מערכת ההפעלה אנדרואיד 14 בממשק One UI 6.1 של סמסונג, כולל עדכוני תוכנה ואבטחה לשבע שנים. המכשירים משתמשים ביישומי בינה מלאכותית ב-AI הגנרטיבי של Gemini Nano, שהיה בשימוש ב-Pixel 8 Pro.
מפרט טכני > זיכרון

הדגמים הבסיסיים S24 ו-S24+ מגיעים עם וריאציות של 8 ו-12 גיגהבייט זיכרון ראם, ושל- 128, 256 ו-512 גיגה בייט אחסון.
הדגם המתקדם, Ultra, מגיע עם 12 גיגה בייט זיכרון ראם, ואפשרויות ל-256, ו-256 גיגה בייט, ול-1 טרה בייט.
מפרט טכני > סוללה

ה-S24, S24+ ו-S24 Ultra מגיעים, בהתאמה, עם סוללות של 4,000 mAh,‏ 4,900 mAh ו-5,000 mAh בלתי נשלפות.
תכונות של בינה מלאכותית במכשירי הסדרה

החידושים העיקריים בסדרה הם הוספה של פונקציות מבוססות בינה מלאכותית. בין הפונקציות ניתן למנות:
סיכום טקסט: לחצן ייעודי מסכם טקסטים מתוך כתבות, טקסטים, ופוסטים ברשתות חברתיות ב-3 או 5 נקודות.
הקפה וחיפוש: תכונה זו מאפשרת להקיף אובייקטים, כולל מתוך סרטים, לחפש אותם באמצעות גוגל ולקבל תוצאות מפורטות במקום ללא צורך לעבור לאפליקציה אחרת.
מסייע כתיבה: כפתור ייעודי במקלדת שמפעיל תכונה שעוזרת לנסח משפטים והודעות.
תרגום חי: תרגום דו כיווני של שיחת טלפון בזמן אמת, בקול ובטקסט (לא זמין בעברית).
תמלול שיחה: תמלול של שיחת טלפון מוקלטת או דיון, כשהמערכת יודעת לזהות ולסמן את המשתתפים בשיחה, ואת הטקסטים בהתאם. כולל אפשרות לתרגום הטקסט לאחר התמלול.
מחולל רקעים: אפשרות ליצור תמונה לרקע של המכשיר מתוך טקסט.
| דגם | גודל מסך | רזולוציה | צפיפות פיקסלים | יחס גובה-רוחב | קצב רענון מקסימלי | קצב רענון דינאמי | צורה |
| --- | --- | --- | --- | --- | --- | --- | --- |
| S24 | 6.2 in (157 mm) | 2340×1080 | ~416 ppi | 19.5:9 | בין 1 ל־120 הרץ | 48-120 הרץ | פינות מעוגלות, צדדים שטוחים |
| S24+ | 6.7 in (170 mm) | 2340×1080 | ~513 ppi | 19.5:9 | בין 1 ל־120 הרץ | 48-120 הרץ | פינות מעוגלות, צדדים שטוחים |
| S24 Ultra | 6.8 in (173 mm) | 3120×1440 | ~505 ppi | 19.5:9 | בין 1 ל־120 הרץ | 1–120 הרץ | פינות חדות, צדדים שטוחים |
קבלה

נכון ל-26 בינואר המכשיר נמכר בכ-1.21 מיליון יחידות בשבוע הראשון מצאתו. לפי הדיווחים של סמסונג, המכשיר שבר שיא בהזמנות המוקדמות בדרום קוריאה, והיא ייחסה את ההצלחה לשילוב החדש של בינה מלאכותית במכשיר.
לפי הנתונים, הדגם הנמכר ביותר הוא S24 Ultra, עם כ-60% מהמכירות, ואחריו, בהתאמה S24 ו-S24+ עם 21% ו-19% מהמכירות.
ביקורות על דגם ה-Ultra

פיליפ ברן, מאתר TechRadar (אנ') כתב על מערכת ההפעלה: "מבול של הגדרות, תכונות נסתרות ואפשרויות חסרות תועלת" וציין את העובדה שתכונות הבינה המלאכותית יוצרות עומס פעילות, וגורמות לכך שהטלפון יהיה איטי יותר. עם זאת, דירג את הטלפון בארבעה וחצי כוכבים.
אתר PCMAG (אנ') הגדיר את המכשיר כ"מכשיר האנדרואיד הטוב ביותר שאפשר לקנות עכשיו", ודירג את הטלפון בארבעה וחצי כוכבים. דבר דומה נכתב באתר IGN.
ראו גם

אנדרואיד 14
סמסונג גלקסי
הערות שוליים

↑  Spence, Ewan. "How Samsung's Galaxy S24 Ultra Will Change Smartphones Forever". Forbes (באנגלית). נבדק ב-2024-01-11.
↑  "Here are all the cases Samsung will release for the Galaxy S24 series". Android Authority (באנגלית). 2024-01-10. נבדק ב-2024-01-11.
↑  Martin, Alan (2 בדצמבר 2023). "Samsung Galaxy S24 specs: Everything we know so far". Tom's Guide (באנגלית). נבדק ב-2 בינואר 2024. {{cite web}}:  (עזרה)
↑  Akhtar, Iyaz (2 בינואר 2024). "Samsung Galaxy S24 Unpacked Event Set for Jan. 17". PCMag (באנגלית). נבדק ב-2 בינואר 2024. {{cite news}}:  (עזרה)
1 2  סמסונג גלקסי S24 אולטרה מכניס את ה-AI לחיי היומיום, באתר כלכליסט, 27 בינואר 2024
1 2  "Corning Gorilla Armor". www.corning.com (באנגלית). נבדק ב-2024-01-25.
↑  Schoon, Ben (2024-01-17). "Exynos returns to Galaxy S24 as Samsung ditches Snapdragon-only after just one year". 9to5Google (באנגלית). נבדק ב-2024-01-18.
↑  הוכרזו: Galaxy S24 ו-S24 Plus – מסכים וסוללות גדולים יותר, באתר גאדג'טי, ‏17 בינואר 2024
↑  הוכרז: Galaxy S24 Ultra – עם אפשרויות AI מובנות, באתר גאדג'טי, ‏17 בינואר 2024
1 2 3  מפרטים | Samsung Galaxy S24 & S24+, באתר סמסונג ישראל
↑  "Samsung Galaxy S24 series specs: Everything you need to know". Android Authority (באנגלית). 2024-01-17. נבדק ב-2024-01-24.
↑  McGregor, Janhoi. "Samsung Is Giving A Surprise Android Boost To All Galaxy S24 Owners". Forbes (באנגלית). נבדק ב-2024-01-18.
↑  Akash, Sriram (17 בינואר 2024). "Samsung to embed Google's generative AI tech in S24 smartphone series". Reuters. {{cite web}}:  (עזרה)
↑  שי לוי, העתיד על פי סמסונג: הכירו את כל תכונות ה-Galaxy AI, באתר www.tgspot.co.il, ‏2024-02-03
↑   בדקנו: הגלקסי S24 אולטרה הוא האנדרואיד הטוב ביותר, ולא רק בגלל ה-AI, באתר וואלה, 28 בינואר 2024
↑  Galaxy S24 breaks pre-order record as Samsung sales surge in a week, Yahoo Finance, ‏26 בינואר 2024 (באנגלית)
↑  Philip Berne published, Samsung Galaxy S24 Ultra review: taken to the extreme, TechRadar, ‏25 בינואר 2024 (באנגלית)
↑  Samsung Galaxy S24 Ultra Review, PCMAG (באנגלית)
↑  Jacqueline Thomas, Samsung Galaxy S24 Ultra Review, IGN, ‏23 בינואר 2024 (באנגלית)
הסכם מוסקבה (1994)

הסכם מוסקבה 1994 היה הסכם הפסקת אש והפרדת כוחות שנחתם בין גאורגיה לממשל הבדלני של אבחזיה במאי 1994 במסגרת הסכסוך הגאורגי-אבחזי.
ההסכם נחתם במוסקבה ב-14 במאי 1994. העדים להסכם היו האו"ם, הפדרציה הרוסית ונציגים מהארגון לביטחון ולשיתוף פעולה באירופה (OSCE). ההסכם קיבל גושפנקא רשמית בהחלטה 934 של מועצת הביטחון.
במסגרת ההסכם, שנחתם לאחר מספר סבבי שיחות משא ומתן עקרים בניהולו של שליח מיוחד של מזכ"ל האו"ם, הסכימו גאורגיה והבדלנים האבחזים על הפסקת האש ועל יצירת אזור חיץ מפורז. פריסת כוח שיפקח על קיום ההסכם הוטלה על כוח שמירת שלום של חבר המדינות בעזרתם של כוח המשקיפים של האו"ם (UNOMIG) שכבר היה מוצב בגאורגיה.
כוח שמירת השלום הרוסי היה אמור על פי ההסכם לפקח על יצירת התנאים שיביאו להחזרת הפליטים הגאורגים שגורשו מבתיהם במסגרת הטיהור האתני של גאורגים מאבחזיה. אולם למרות נוכחותו של כוח שמירת השלום הרוסי, רק מספר מועט של גאורגים שבו לביתם. יחד עם זאת הייתה שיבה של גאורגים לאזור המפורז במחוז גאלי שבאבחזיה שהייתה אסורה לכניסת הצבא האבחזי. החזרה הספונטנית למחוז הגובל בגאורגיה גופא ושהיה מאוכלס ברוב מגרלי (קבוצה אתנית של גאורגים), הביאה להיווצרותם של קבוצות גרילה גאורגיות חצי-צבאיות שנועדו במקור להגנה על התושבים שחזרו להתגורר במחוז. בסופו של דבר נכנס צבא אבחזיה והביא, בשנת 1998, במלחמה האבחזית השנייה, לגירוש מחודש של הגאורגים מהמחוז, תוך הפרה של הסכם מוסקבה.
הכרזת גאורגיה על ביטול ההסכם

בעקבות פלישת רוסיה לגאורגיה הודיע, בסוף אוגוסט 2008, השר לענייני רה-אינטגרציה של המחוזות הבדלניים של גאורגיה, תמור יעקובשווילי, בשם ממשלת גאורגיה, על ”ביטול הסכם הפסקת האש והפרדת הכוחות”. במקביל אישר הפרלמנט הגאורגי הסכם בעל שישה סעיפים שנחתם במעורבותו של נשיא צרפת ניקולא סרקוזי.
הערות שוליים

↑  ‏גאורגיה ביטלה את הסכם מוסקבה מ-14 במאי 1994, 29.8.2008, (ברוסית)
↑  ‏גאורגיה נטשה את הסכם מוסקבה על הפסקת אש, 30.8.2008, "SOS גאורגיה", (באנגלית)
| גאורגיה הסכסוך הגאורגי-אבחזי אבחזיה |
| --- | --- | --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |  |
| מוקדי סכסוך | אבחזיה עילית • מחוז גאלי • טקווארצ'לי |  |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |  |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |  |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |  |
| אבחזים בסכסוך | סרגיי בגאפש • ולדיסלב ארדזינבה |  |
ראו גם היסטוריה של אבחזיה • היסטוריה של גאורגיה
אסואן

| --- | --- |
דגל אסואןדגל אסואן

נהר הנילוס באסואן
 מדינה:  מצרים מצרים
 מחוז:  אסואן
 שטח:  375 קמ"ר
 גובה:  99 מטרים
 אוכלוסייה:  ‏
  ‑ בעיר:  401,890 (1 ביולי 2023)
  ‑ צפיפות:  1,071 נפש לקמ"ר (1 ביולי 2023)
 קואורדינטות:  24°05′N 32°54′E﻿ / ﻿24.09°N 32.9°E﻿ / 24.09; 32.9
 אזור זמן:  UTC +2
  מפת מיקום  מפה מפורטת   (למפת מצרים מוגדלת) קהיר אלכסנדריה אל-עריש אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםאסואן(למפת מצרים רגילה) קהיר אלכסנדריה אל-עריש אסמאעיליה לוקסור שארם א-שייח'  סואץ סיווה ישראל ירדן סודאן ערב הסעודית  ל ו ב  הים התיכון הים האדוםאסואן  he tabBackground:;tabBorder:#aaa;defaultTab:0;
אַסְוָאן (בערבית أسوان; בערבית מצרית: اسوان) היא העיר הדרומית ביותר במצרים ובירת המחוז הנושא את אותו שם. לפי אומדן רשמי מתאריך 1 ביולי 2023 אוכלוסיית העיר מנתה 401,890 בני אדם.
אסואן שימשה במשך שנים "שער לאפריקה", והייתה עיר שוק משגשגת בצומת נתיבי השיירות העתיק. בעבר שכן חיל משמר בשם סונט באסואן. בעבר היה ליד העיר אשד הנילוס הצפוני ביותר אך מאז שנות ה-60 של המאה ה-20 תפס את מקומו סכר אסואן. מבחינה גאוגרפית, אסואן נמצאת על חוג הסרטן, עובדה שעזרה לארטוסתנס למדוד את היקף כדור הארץ.
העיר שנקראה בעבר בארמית "סון" וביוונית "סונון" נזכרת גם בתנ"ך: "מִמִּגְדֹּל סְוֵנֵה וְעַד גְּבוּל כּוּשׁ". ובמקום נוסף: "הִנֵּה אֵלֶּה מֵרָחוֹק יָבֹאוּ וְהִנֵּה אֵלֶּה מִצָּפוֹן וּמִיָּם וְאֵלֶּה מֵאֶרֶץ סִינִים". מקובל לזהות את העיר העתיקה בתל שמצפון לעיר של ימינו.
האי יב, שלו מורשת יהודית עתיקה (מקדש יב, מכתבי יב), כלול בתחום העיר.
היסטוריה

העיר יושבה בימי קדם ושימשה כעיר הגבול הדרומית של מצרים. שמה של העיר נגזר משמה של אלה במיתולוגיה המצרית, עם שם דומה. בימי מצרים העתיקה שימשה העיר כמרכז הלאומי של מחצבות אבן. עם התפתחותה של העיר כמרכז מסחר, החל גם תהליך של העצמת אסואן כמרכז צבאי.
סופרים רבים מן העת העתיקה ציינו את העיר בכתביהם. בין סופרים אלו ניתן למנות את סטראבון, סטפנוס מביזנטיון, תלמי, הרודוטוס, ויטרוביוס ופליניוס הזקן.
אקלים

בקרבתה למדבר הנובי, אסואן היא אחד המקומות המאוכלסים היבשים ביותר בעולם.
גשם נדיר מאוד באסואן ועשוי שלא להתרחש במשך עשרות שנים, ולכן ניתן למצוא בתים ללא גג כלל. כמות המשקעים השנתית הממוצעת היא פחות ממילימטר, והיא יורדת בדרך כלל בחודש מאי.
עם תחילת עונת הגשמים באתיופיה ביוני, הנילוס מתרחב ובאוגוסט הוא מגיע לרמתו הגבוהה ביותר וממלא את האגם שבסכר אסואן. עם הפסקת הגשמים באמצע ספטמבר באתיופיה, יורד הנילוס וחוזר לרמתו הרגילה.
הטמפרטורה הממוצעת המרבית באסוואן היא 34 מעלות צלזיוס בחודש יולי, אך זה לא נדיר גם להגיע מדי פעם לטמפרטורה של 45 מעלות צלזיוס. הטמפרטורה השנתית הממוצעת היא כ-26 מעלות צלזיוס. חרף החום הכבד האקלים הוא נסבל עקב היובש השורר באזור.
ראו גם

סכר אסואן
אגם נאצר
מקדשי אבו סימבל
נוביה
הערות שוליים

↑  Egypt: Governorates, Major Cities & Towns - Population Statistics, Maps, Charts, Weather and Web Information, citypopulation.de
↑  ספר יחזקאל, פרק כ"ט, פסוק י'.
↑  ספר ישעיהו, פרק מ"ט, פסוק י"ב.
| --- | --- |
בקרת זהויות :  NLI: 987007566964105171  GND: 4003278-4  LCCN: n82145481  NKC: ge794249  SUDOC: 027366863  VIAF: 153632764   WorldCat (עם VIAF): 153632764 
ערך זה הוא קצרמרבנושא יישובים במצרים. אתם מוזמנים לתרום לוויקיפדיה ו.
בראד דייוויס

| --- | --- |

 לידה:  6 בנובמבר 1949 טאלאהאסי, פלורידה, ארצות הברית 
 פטירה:  8 בספטמבר 1991 (בגיל 41) לוס אנג'לס, קליפורניה, ארצות הברית 
 מקום קבורה:  פארק הזכרון פורסט לוון 
 שם לידה:  Robert Creel Davis 
 מדינה:  ארצות הברית 
 תקופת הפעילות:  1974–1991 (כ־17 שנים) 
 מקום לימודים:  האקדמיה האמריקאית לאמנויות הדרמה 
 בן או בת זוג:  Susan Bluestein (1976–1991) 
 צאצאים:  Alex Blue Davis 
 מספר צאצאים:  1 
 פרופיל ב-IMDb
 
שחקן הקולנוע בראד דייוויס
בראד דייוויס (באנגלית: Robert Creel "Brad" Davis; ‏6 בנובמבר 1949 – 8 בספטמבר 1991) היה שחקן תיאטרון, קולנוע וטלוויזיה אמריקני, ידוע בעיקר בזכות כיכובו בסרט אקספרס של חצות בו הוא מגלם את דמותו של בילי הייז, צעיר אמריקני שנעצר בטורקיה באשמת הברחת סמים.
שנותיו המוקדמות

בראד דייוויס נולד ב-1949 בטלהאסי שבפלורידה למשפחה אמידה. אביו היה רופא שיניים מצליח אך התמכר לאלכוהול והכנסתו ירדה. בעייתו זו החריפה עם השנים בסוף שנות ה-50 כאשר הוא פצע בטעות את אחד ממטופליו בזמן טיפול. בעקבות כך, המשפחה נאלצה לעזוב לטיטוסוויל שבפלורידה בתקווה לפתוח דף חדש. למרות שנגמל שם מהאלכוהוליזם האב לא הצליח להחזיר את המשפחה למצבה הקודם מבחינה כלכלית. כתוצאה מכך נכנסה אן קריל, אימו של בראד לדיכאון עמוק. לפי כתבה שפורסמה בניו יורק טיימס ב-1987 סבל דייוויס בילדותו מהתעללות פיזית ומינית מצד שני ההורים.
קריירה מוקדמת

בראד דייוויס חלם מגיל צעיר להיות שחקן. לאחר זכייה בתחרות כישרונות מוזיקלית בגיל 17, התקבל לעבודה בתיאטרון אטלנטה. הוא למד באקדמיה האמריקאית לאמנויות הדרמה וגם בתיאטרון האמריקני פלאזה בניו יורק.
לאחר הופעה במספר מחזות בתיאטראות שונים הוא קיבל תפקיד באופרת הסבון "כיצד ניתן לשרוד נישואים" ב-1974. ב-1976 קיבל תפקיד ראשי בסדרת הטלוויזיה movieSybil, שביים דניאל פיטרי. ובשנה לאחר מכן השתתף במיני סדרה שורשים שזכתה לתשבחות רבות.
חייו האישיים

בראד דייוויס היה נשוי למלהקת זוכת פרס אמי סוזאן דייוויס (לבית בלושטיין) ולזוג נולדה בת אחת.
בקולנוע

הפריצה הקולנועית המשמעותית של בראד דייוויס התרחשה ב-1978 בסרטו של אלן פארקר, אקספרס של חצות, בו גילם צעיר אמריקני בשם בילי הייז שנעצר בטורקיה על הברחת סמים. הופעתו בסרט זה זיכתה אותו בפרס גלובוס הזהב. עם זאת הקריירה הקולנועית של בראד לא התרוממה ושני הסרטים הבאים בהם השתתף זכו להצלחה מועטה.
ב-1983 לקח דייוויס סיכון מקצועי במונחי אותה תקופה כשקיבל תפקיד מפתח כמלח הומוסקסואל בסרט Querelle, סרטו האחרון של ריינר ורנר פאסבינדר. עמיתיו בתעשיית הקולנוע הזהירו אותו מפני השפעות שליליות על הקריירה שלו בשל השתתפות בסרטים מסוג זה, לאחר שהשתתף בעבר בשני סרטים נוספים הקשורים להומוסקסואליות. הסרט Querelle נחל כישלון מסחרי והתקבל בביקורות מעורבות אצל המבקרים.
דייוויס המשיך להופיע בסרטים הומוסקסואליים אך לא הצליח למצות את מלוא כישוריו כשחקן. ההומופוביה בממסד ההוליוודי באותה תקופה הייתה רק חלק מהבעיה, דייוויס סבל מהתנהגות לא יציבה ומשימוש בסמים ואלכוהול (הוא התחיל להשתמש בקוקאין בזמן צילומי הסרט אקספרס של חצות). ב-1981 הצטרף דייוויס לקבוצת אלכוהוליסטים אנונימיים והצליח להגמל. עם זאת בזמן שסבל מאלכוהוליזם היה מעורב במספר אירועים של הפרת חוק שחלקם אף הובילו למעצרו.[דרוש מקור]
ב-1985 קיבל ביקורות טובות על גילום דמותו של מאהב של אדם שנפטר מאיידס במחזה "הלב הבריא" מאת לארי קרמר אך על אף זאת הקריירה שלו לא הצליחה להתרומם.
באותה שנה שיחק במיני-סדרה "רוברט קנדי והזמנים שלו", בתפקיד רוברט קנדי. המיני-סדרה אשר שודרה ברשת CBS, הייתה מועמדת לפרס אמי למיני-סדרה הטובה ביותר.
ב-1987 שיחק בסרט "פלדה קרה". סרט הקולנוע האחרון בו כיכב היה הקומדיה "רוזלי הולכת לקניות" בשנת 1989.
מותו

ב-1985 דייוויס גילה כי הוא נושא בגופו את נגיף האיידס. מתוך חשש שימנעו מלהעסיקו נמנע מלספר על מחלתו – וסיפר על כך רק לאשתו ומספר מצומצם של חברים קרובים. הוא קיבל טיפול רפואי בביתו, ומאוחר יותר נזקק לאשפוז בבית חולים, אל בית החולים הגיע בשעת לילה מאוחרת והשתמש בשם נעוריו רוברט דייוויס במקום בשם המוכר. הטיפול הרפואי לא הצליח להביא לשיפור במצבו והוא החליט לבצע הליך של התאבדות בנוכחות אשתו וחבריו הקרובים על ידי לקיחת מנת יתר של סמים.